Diari Oficial de la Generalitat Valenciana


Sumari del DOGV 9237, del 17-12-2021 (2021/12655)

Extracte de la Resolució de 29 de novembre de 2021, de la Conselleria de Participació, Transparència, Cooperació i Qualitat Democràtica, per la qual es convoquen la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de Responsabilitat Social, durant l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12443


Data del document
:   29-11-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 29 de novembre de 2021, de la Conselleria de Participació, Transparència, Cooperació i Qualitat Democràtica, per la qual es convoquen la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de Responsabilitat Social, durant l'exercici 2022. [2021/12174]  
  
  
BDNS (identif.): 599907.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/599907)  
  
Primer. Beneficiaris  
a) Associacions i organitzacions, sense ànim de lucre, amb domicili social a la Comunitat Valenciana, legalment constituïdes i inscrites, a la data de publicació de la corresponent convocatòria, en el registre que corresponga en funció de la seua naturalesa jurídica, així com que disposen d'una seu central o delegació permanent en el territori de la Comunitat Valenciana.  
b) Municipis, mancomunitats de municipis, entitats locals menors, àrees metropolitanes i consorcis de la Comunitat Valenciana.  
  
Segon. Finalitat  
1. Les ajudes a les associacions i organitzacions, sense ànim de lucre, amb domicili social a la Comunitat Valenciana que disposen d'una seu central o delegació permanent en el territori de la Comunitat Valenciana, estaran dirigides a finançar despeses en què incórreguen per raó de les activitats de foment, formació i difusió en qualsevol de les modalitats següents:  
a) Activitats de formació tendents a iniciar, perfeccionar i qualificar en el coneixement de la responsabilitat social a través de l'organització de congressos, jornades, trobades, conferències, xarrades o taules redones, relacionats amb el desenvolupament i difusió de la responsabilitat social.  
b) Activitats de difusió, que s'entenen, com a tals, aquelles l'objecte de les quals siga donar a conéixer o divulgar entre la població en general o a col·lectius específics la cultura de la responsabilitat social per mitjà de campanyes d'informació i difusió en qualsevol mitjà de comunicació incloses les noves tecnologies de la informació i l'edició de publicacions relacionades amb l'objecte de la convocatòria.  
2. Les ajudes a entitats locals de la Comunitat Valenciana estaran dirigides a finançar despeses en què incórreguen per raó de les activitats de foment, formació i difusió en qualsevol de les modalitats següents:  
  
a) Activitats de formació i difusió en el sentit establit en l'apartat 1 precedent.  
b) Elaboració de plans d'actuació que permeten definir les accions concretes a desenvolupar a fi de constituir-se en territoris socialment responsables.  
c) Elaboració i implantació de la memòria de responsabilitat social que versarà sobre el conjunt de polítiques, mesures i accions dutes a terme en aquesta matèria i que comprendrà el mesurament, divulgació i rendició de comptes davant de grups d'interés interns i externs.  
  
  
Tercer. Bases reguladores  
L'Ordre 3/2019, de 21 de febrer, de la Conselleria de Transparència, Responsabilitat Social, Participació i Cooperació, estableix les bases reguladores per a la concessió de subvencions destinades a associacions i organitzacions sense ànim de lucre, així com a entitats locals de la Comunitat Valenciana, per a la formació, divulgació i altres actuacions en matèria de responsabilitat social (DOGV 8495, 27.02.2019).  
  
  
Quart. Import  
Aquesta convocatòria de subvencions es finançarà a càrrec de l'aplicació pressupostària 51.20.60.182.75.4, línia S8055000, recollida en els annexos de tranferències i subvencions del projecte de Llei de pressupostos de la Generalitat per a l'exercici 2022, destinada a responsabilitat social i foment de l'autogovern, amb un crèdit màxim de 250.000,00 euros (dos-cents cinquanta mil euros).  
La present convocatòria queda condicionada a l'efectiva existència de crèdit adequat i suficient una vegada aprovat el pressupost de la Generalitat per a l'exercici 2022.  
Les subvencions seran de quantia variable, determinada proporcionalment en funció de la puntuació obtinguda en virtut dels criteris de valoració i distribució, establits en l'article 6 de l'Ordre 3/2019, de 21 de febrer.  
La quantia màxima d'ajuda a percebre per cada entitat beneficiària serà de 5.000 euros, sense que, en cap cas, les subvencions que es concedisquen puguen superar la quantitat sol·licitada.  
  
Cinqué. Termini de presentació de sol·licituds  
El termini de presentació de sol·licituds s'iniciarà el 17 de gener de 2022 i finalitzarà el 16 de febrer de 2022, tots dos inclusivament.  
  
València, 29 de novembre de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.